Sydney Sweeney

Sydney Bernice Sweeney, Sydney Sweeney izenez ezaguna (Spokane, Washington; 1997ko irailaren 12a) estatubatuar aktorea da. HBOren Euphoria (2019-gaur egun) telesailean Cassie Howarden papera egiteagatik eta Olivia Mossbacherren papera egiteagatik ezaguna da The White Lotus (2021) telesail ospetsuan. Horiei esker, bi izendapen jaso zituen Prime Time Emmy sarietan. Gainera, Once Upon a Time in Hollywood (2019), The Voyeurs (2021), Anyone But You (2023) eta Madame Web (2024) filmetan parte hartzeagatik nabarmendu da.

 Bizitza pertsonala 
Sweeneyk neba txiki bat du, bere izena Trent da. Bere ama abokatua da eta bere aitak medikuntza sailean lan egiten du. Bere lehen papera jasotzeko, bere jaioterrira joan behar izan zen. Behin gurasoek aktore izan nahi zuela onartu zutenean, Los Angelesera mugitu zen. Txakur bat dauka, Tank izenekoa.

2022an Jonathan Davinorekin harremanetan zegoela iragarri zuen. 2018tik bikoteak dira. 

 Ibilbide profesionala 
Sweeney zenbait telesailetan izar gonbidatua izan da. Besteak beste 90210, Criminal Minds, Grey's Anatomy eta Pretty Little Liars. 

Bere lehen paper protagonista Netflixen eskutik etorri zitzaion, non Emaline Addario antzeztu zuen Everything Sucks! telesailean. Gero, HBOren Sharp Objects minitelesailean parte hartu zuen. Bertan, Alice interpretatu zuen. 2018an bigarren mailako papera izan zuen Huluren, The Handmaid's Tailen. Eden Spencer interpretatu zuen.

2019an, bere ibilbidea irauli zuen HBO Euphoria telesailean paper protagonista lortu zuenean, Cassie Howarden paperean, Zendaya, Barbie Ferreira eta Hunter Schafer aktoreekin pantaila partekatuz. Telesailak nazioarteko arrakasta izan zuen, eta horrek Sweeney, bere taldekideak bezala, lehen planoan jarri zuen. 2022an Cassieren papera egin zuen berriro telesailaren bigarren denboraldian, Primetime Emmy Awards sarietan antzeztaldeko emakumezko aktore onenaren izendapena lortuz telesail dramatiko batean.

Zineman, 2019an parte hartu zuen, Quentin Tarantinoren eskutik, Once Upon a Time in Hollywood filmean hartu zuen parte, Snake interpretatuz. Gainera, Clementine filmean ere paper protagonista zuen, Lana interpretatuz.

2021ean, HBOren The White Lotus minisailaren protagonista izan zen, Olivia Mossbacher intrepretatuz. Telesailean egindako interpretazioagatik, beste izendapen bat lortu zuen Primetime Emmy Awards sarietarako, oraingoan antzeztaldeko emakumezko aktore onenaren sailean, miniseria. Urte horretan bertan, The Voyeurs misteriozko filma eta Netflixeko Night Teeth suspensezko filma ere egin zituen, Eva banpiroaren rolean.

2023an benetako gertaeretan oinarritutako Reality filmeko protagonista izan zen, eta hainbat laudorio jaso zituen. The Rolling Stonesen "Angry" itzulerako abestiaren bideoklipean ere parte hartu zuen. Bertan, Los Angelesetik Kabriolet gorri baten atzealdean muntatuta ikusten da. Urte bereko abenduan, Anyone But You komedia erromantikoaren protagonista izan zen Glen Powellekin batera.

2024an, Sonyren Spiderman unibertsoaren Madame Web filman paper garrantzitsua izan zuen, Julia Carpenter interpretatu zuen eta otsailean zinemetan estreinatu zen. Gainera, Immaculate beldurrezko filma ere egin zuen, non produktore exekutiboa ere baden eta Ron Howardek zuzendutako Eden filma filmatzen ari da.

Filmografia
Zinema
+ Urtea Filma Pertsonaia Oharra(k)  2009 ZMD: Zombies of Mass Destruction Lisa  2010 The Opium Eater Sarah Detzer Takeo Samantha Wright Short film Night Blind Lost Girl The Ward Alice (gaztea) 2013 Spiders 3D Emily Cole 2014 Angels in Stardust Annie 2015 Held Lily Woods Film labur Love Made Visible Leah The Martial Arts Kid Julia  The UnbornLittle Janey Hutchins Film labur Stolen from Suburbia Emma 2016 Cassidy Way Kelsey Connors  The Horde Hailey Summers 2017 Vikes Ida Dead Ant Samantha "Sam" It Happened Again Last Night Paige (gaztea) Film labur 2018 Relentless Ally  Under the Silver Lake Shooting Star #2 Along Came the Devil Ashley Winbourne 2019 Big Time Adolescence Holly Clementine Lana Once Upon a Time in Hollywood Dianne "Snake" Lake  2020 Nocturne Juliet Lowe  2021 The Voyeurs Pippa Night Teeth Eva 2023 Reality Reality Winner Americana Penny Jo Poplin  Anyone but You Beatrice "Bea" Messina]] Ekoizle eragilea ere 2024 Madame Web Julia Cornwall  Immaculate Ahizpa Cecilia Ekoizlea ere  Eden  Margret Wittmer  2025 Echo Valley Claire Garrett  

Telebista
+ Urtea Telesaila Pertsonaia Oharra(k) 2009 Heroes Neskato "Hysterical Blindness" atala Criminal Minds Dani Forester "Outfoxed" atala 2010 Chase Kayla Edwards Pilotua 90210 neska "How Much Is That Liam in the Window" atala 2011 Kickin' It Kelsey Vargas  "Swords and Magic" atala The Bling Ring Izzy Fishman Telefilm 2014 Grey's Anatomy Erin Weaver "Don't Let's Start" atala 2017 The Middle Ikaslea #1 "The Final Final" atala Pretty Little Liars Willa "Till Death Do Us Part" atala 2018 Everything Sucks! Emaline Addario 10 atal The Handmaid's Tale Eden Spencer 7 atal Sharp Objects Alice 7 atal The Wrong Daughter Samantha Telefilm 2019– Euphoria Cassandra "Cassie" Howard 16 atal 2021 The White Lotus Olivia Mossbacher 6 atal 2021–2022Robot Chicken Barbie / Besteak Ahotsa; 4 atal 2024Saturday Night Live Bera  "Sydney Sweeney/Kacey Musgraves" atala

Bideoklipak
+ Urtea Izenburua Artista 2019 "Graveyard" Halsey 2023 "Angry" The Rolling Stones

 Erreferentziak 

 Kanpo estekak 

Kategoria:Washington estatuko jendea
Kategoria:Ameriketako Estatu Batuetako emakume aktoreak